બંને જણા બીઆરટીએસ રોડ ક્રોસ કરતા હતા તે સમયે બીઆરટીએસ ટ્રેક પર પુરઝડપે આવતી રિક્ષા ચાલકે વિવેકને હડફેટમાં લઇને ફરાર થઇ ગયો હતો. તે રિક્ષા ચાલક થોડેક દૂર જઇને પરત વિવેક પાસે આવ્યો હતો અને મેડિકલ ટ્રીટમેન્ટ કરાવી આપવાનું કહીને ઇજાગ્રસ્ત વિવેક અને તેના કાકાને ખાનગી હોસ્પિટલમાં લઇ ગયો હતો. તબીબોએ વિવેકની ટ્રીટમેન્ટ શરૂ કરી ત્યારે થોડાક સમય પછી ચાલક હોસ્પિટલનું બિલ ચુકવ્યા વગર રફ્ફુચક્કર થઇ ગયો હતો. કૃષ્ણનગર પોલીસ સ્ટેશનમાં રિક્ષા ચાલક વિરુદ્ધમાં ફરિયાદ દાખલ કરાવી છે.